**2. melléklet**

**Előzetes hatásvizsgálat**

**Eger Megyei Jogú Város Önkormányzata Közgyűlésének rendelettervezete az Önkormányzat 2023. évi költségvetéséről, módosításának és végrehajtásának rendjéről szóló …./2023. (II.23.) önkormányzati rendelethez**

**Társadalmi, gazdasági hatások:** A költségvetési rendelettervezettel nagyobb keretet biztosítunk a társadalmi, gazdasági szükségletek kielégítésére. A rendelettervezetben megjelennek a közfoglalkoztatás biztosításához, a segélyezésekhez szükséges előirányzatok.

**Költségvetési hatások:** A rendelettervezet fedezetet biztosít az önkormányzati feladatellátás kiadásainak finanszírozásához. A költségvetési rendelet szabályainak betartásával az önkormányzat működése biztosítható. Kiemelt jelentőségű a beruházások, felújítások nagyságrendje, mely a város élhetőbbé tételét, a gazdasági potenciál növelését hivatott biztosítani. A fejlesztések hozzájárulnak az önkormányzat jövőbeni saját bevételének növeléséhez, mely az intézményrendszer működtetését, infrastrukturális fejlesztéseket szolgálhat a meglévő és a költségvetési rendelettervezetben szereplő fejlesztési hitelek törlesztése mellett.

**Környezeti és egészségügyi hatások:** Környezeti és egészségügyi hatása közvetlenül nem értelmezhető, a végrehajtás során jelentkeznek ezek a hatások, melyek a biztonságosabb közlekedést, a környezet megóvását, az egészségesebb életmód feltételeit teremtik meg.

**Adminisztratív terheket befolyásoló hatások:** Az adminisztratív terhek vizsgálatát elvégeztük. A rendelet olyan előírásokat tartalmaz, mely feltétlenül szükséges a végrehajtáshoz.

**A jogszabály megalkotásának szükségessége, a jogalkotás elmaradásának várható következményei:** A jogalkotás jogszabályi kötelezésen alapul.

A rendelet megalkotásának elmaradása esetén várható következmények:

Magyarország Helyi Önkormányzatairól szóló 2011. évi CLXXXIX. törvény 111/A §-a értelmében, ha a helyi önkormányzat a költségvetési évre vonatkozóan nem rendelkezik elfogadott költségvetéssel, nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének nem tesz eleget, a részére járó egyes támogatások folyósítása az Államháztartásról szóló törvény 83.§ (6)bekezdése szerint felfüggesztésre kerül.

**A jogszabály alkalmazásához szükséges személy, szervezeti, tárgyi és pénzügyi feltételek:** A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Utólagos hatásvizsgálat:** A rendelettervezetben előírt kötelezéseket, az előirányzaton belüli gazdálkodást a végrehajtás során folyamatosan vizsgálni szükséges.