

**Előterjesztés**

**Eger Megyei Jogú Város Önkormányzata 2023.-2026. közötti saját bevételeinek, adósságot keletkeztető ügyleteiből eredő fizetési kötelezettségeinek várható összegéről, továbbá Eger Megyei Jogú Város Önkormányzatának rendelettervezete az Önkormányzat 2023. évi költségvetéséről, módosításának és végrehajtásának rendjéről**

**I.**

Az államháztartásról szóló 2011. évi CXCV. törvény 29/A. § alapján a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Eger Megyei Jogú Város Önkormányzata 2023. – 2026. évek közötti saját bevételeinek, valamint az adósságot keletkeztető ügyletekből származó fizetési kötelezettségeinek alakulását a **1. melléklet** mutatja be.

A Közgyűlés által a saját bevételekre és az adósságszolgálatra előző évben elfogadott határozatban szereplő több évre szóló saját bevételi tervet aktualizáltuk.

**II.**

Az Államháztartásról szóló 2011. évi CXCV. törvény 24. § (2) bekezdése alapján elkészült Eger Megyei Jogú Város 2023. évi költségvetési rendelettervezete.

A rendelettervezet tartalmazza az 1-3. mellékletekben részletezve az egyes címszámok előirányzatait mind a bevételekre, mind a kiadásokra vonatkozóan.

A 4-8-as mellékletek taglalják az **európai uniós támogatással megvalósuló programok, projektek** bevételeit és kiadásait, **a fennálló hitelek törlesztésének alakulását** a futamidő végéig, a **kezességvállalásokból fennálló kötelezettségeket és a tervezett fejlesztési feladatokhoz kapcsolódó, várhatóan adósságot keletkeztető ügyleteket, a létszám alakulását.**

Külön kimutatás készült a többéves kihatású előirányzatokra, az előirányzat-felhasználási tervre, a központi támogatások jogcím szerinti részletezésére, a hitelek, kölcsönök törlesztésének várható alakulására, a közvetett támogatásokra, az általános működés és ágazati feladatok 2023. évi támogatására, a költségvetési szervek bevételi előirányzatainak összetevőire, az EVAT Zrt kezelésében lévő önkormányzati vagyon hasznosításával összefüggő bevételekre és kiadásokra, valamint a költségvetési évet követő három év tervezett előirányzatainak bemutatására.

Mindezeket az információkat szöveges indoklással támasztjuk alá.

A költségvetés összeállítása során kiindulásként a várható bevételeket határoztuk meg, mely a tervezett kiadások forrását jelenti. A saját bevételeket mind az intézményeknél, mind az önkormányzatnál körültekintően, több körben véglegeztük.

A legnagyobb volument jelentő adóbevételek esetében a 2022. évi teljesítési adatokból és a vonatkozó jogszabályi változásokból indultunk ki.

A költségvetésben az Mötv. előírása alapján működési hiány nem tervezhető.

A költségvetés előkészítése során a bevételi és kiadási előirányzatok felülvizsgálatával biztosítottuk a költségvetés jogszabályi előírásoknak való megfelelését. A költségvetés belső szerkezete megfelel a város működtetésének és fejlesztési célkitűzéseinek a jogszabályi előírásokhoz igazodóan.

A költségvetési egyensúlyhoz az intézményekkel előzetesen egyeztetett előirányzatok csökkentését is meg kellett lépni. Az önkormányzati feladatokat érintően is szükség volt az előirányzatok felülvizsgálatára, mind a működési, mind pedig a felhalmozási kiadásokat érintően. Ezen kívül 400 millió Ft 2023. évi fejlesztési hitelfelvétel is szerepel a költségvetés bevételei között. A költségvetés főösszege 43.114 millió Ft, melyből a fejlesztési kiadások 13.038 millió Ft-ot tesznek ki, ami 30 %-os fejlesztési arányt jelent.

A fejlesztési kiadásokon belül az uniós pályázatok és a Modern Városok Program feladatainak előirányzatai a meghatározóak.

A tartalék előirányzatok a gazdálkodás biztonságát, a változásokhoz való alkalmazkodást szolgálják.

A rendelettervezet **előzetes hatásvizsgálatát** elvégeztük, melyet külön mellékletben csatolunk (**2. melléklet**).

Kérem a Tisztelt Közgyűlést, hogy az előterjesztést tárgyalja meg és fogadja el.

Eger, 2023. február 10.

**Mirkóczki Ádám**

polgármester

**……../2023. (II.23.) számú közgyűlési határozat:**

Eger Megyei Jogú Város Közgyűlése az 1. melléklet szerint hagyja jóvá Eger Megyei Jogú Város Önkormányzata 2023. – 2026. közötti saját bevételeinek, valamint az adósságot keletkeztető ügyleteiből eredő fizetési kötelezettségeinek várható összegét.

**Felelős:** Dr. Bánhidy Péter jegyző megbízásából

Juhász Tamás Gazdasági Irodavezető

**Határidő:** 2023. március 1.

1. **melléklet**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Eger Megyei Jogú Város Önkormányzata saját bevételeinek, valamint az adósságot keletkeztető ügyletekből származó fizetési** | | | | | | | | | | | | | |
| **kötelezettségeinek várható alakulása 2023. - 2026. években** | | | | | | | | | | | | | |
|  |  |  |  |  |  |  |  |  |  |  |  | **Ft** |
| **Megnevezés** | **2023. év** | | | **2024. év** | | | **2025. év** | | | **2026. év** | | | |
| Helyi adók | 6 065 000 000 | | | 5 100 000 000 | | | 5 100 000 000 | | | 5 100 000 000 | | | |
| Tulajdonosi bevételek | 1 142 785 272 | | | 900 000 000 | | | 900 000 000 | | | 900 000 000 | | | |
| Díjak, pótlékok, bírságok, települési adók | 69 470 000 | | | 42 000 000 | | | 42 000 000 | | | 42 000 000 | | | |
| Immateriális javak, ingatlanok és egyéb tárgyi eszközök értékesítése | 2 289 112 620 | | | 300 000 000 | | | 300 000 000 | | | 300 000 000 | | | |
| Részesedések értékesítése és részesedések megszűnéséhez kapcsolódó bevételek |  |  |  |  |  |  |  |  |  |  |  |  |
| Privatizációból származó bevételek |  |  |  |  |  |  |  |  |  |  |  |  |
| Garancia- és kezességvállalásból származó megtérülések |  |  |  |  |  |  |  |  |  |  |  |  |
| **Saját bevételek összesen:** | **9 566 367 892** | | | **6 342 000 000** | | | **6 342 000 000** | | | **6 342 000 000** | | | |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| **Megnevezés** | **2023. év** | | | **2024. év** | | | **2025. év** | | | **2026. év** | | | |
| **Tőke-törlesztés** | **Kamat-fizetés** | **Összesen** | **Tőke-törlesztés** | **Kamat-fizetés** | **Összesen** | **Tőke-törlesztés** | **Kamat-fizetés** | **Összesen** | **Tőke-törlesztés** | **Kamat-fizetés** | **Összesen** |
| Fejlesztési célú 2017. évi hitel (Gránit Bank Zrt.) | 77 600 000 | 13 126 406 | **90 726 406** | 31 295 779 | 1 776 253 | **33 072 032** |  |  |  |  |  |  |
| Fejlesztési célú 2018. évi hitel (Raiffeisen Bank Zrt.) | 9 987 220 | 3 897 136 | **13 884 356** | 9 987 220 | 2 256 234 | **12 243 454** | 7 490 412 | 615 336 | **8 105 748** |  |  |  |
| Fejlesztési célú 2019. évi hitel (Raiffeisen Bank Zrt.) | 52 166 968 | 31 013 263 | **83 180 231** | 52 166 968 | 22 457 878 | **74 624 846** | 52 166 968 | 13 902 496 | **66 069 464** | 52 166 958 | 5 347 112 | **57 514 070** |
| Fejlesztési célú 2021. évi hitel (UniCredit Bank Zrt.) | 7 407 632 | 6 816 870 | **14 224 502** | 7 407 632 | 5 604 982 | **13 012 614** | 7 407 632 | 4 393 094 | **11 800 726** | 7 407 632 | 3 181 206 | **10 588 838** |
| Fejlesztési célú 2022. évi hitel (Raiffeisen Bank Zrt.) | 16 000 000 | 64 720 000 | **80 720 000** | 64 000 000 | 58 248 000 | **122 248 000** | 64 000 000 | 47 892 800 | **111 892 800** | 64 000 000 | 37 537 600 | **101 537 600** |
| Fejlesztési célú 2023. évi hitel |  | 32 360 000 | **32 360 000** | 16 000 000 | 64 720 000 | **80 720 000** | 64 000 000 | 58 248 000 | **122 248 000** | 64 000 000 | 47 892 800 | **111 892 800** |
|  |  |  |  |  |  |  |  |  |  |  |  |  |
| **Összesen:** | **163 161 820** | **151 933 675** | **315 095 495** | **180 857 599** | **155 063 347** | **335 920 946** | **195 065 012** | **125 051 726** | **320 116 738** | **187 574 590** | **93 958 718** | **281 533 308** |